Tamezgunt Tid-ak n Nna Fa γuṛ-s ad iyi-suden sya ad iyi suden sya ad iyi-d-yinni: a yemma, ur ttru yara, ḥemmleγ-kem. Dγa a mmi ḥebbu mi a diyi-d-yinni akken tettuγ laẓ, tettuγ lmeḥnaw, tettu-γ ayen yaεddan fell-i…Iḥellu wul-iw. Ad iṛuḥ daγen ad ilaεb. Nek ad tent-dyawi wul-iw, ad ččaṛent wallen, ur ksaneγ ara…ad yuγal daγen ad iyi-zmeḍ ad iyisuden ad yinni, a yemma ur ttru yara…hemmleγ-kem…mmi ḥebbu mi a d-yinni akken deg-s ddwa, deg-s ḥellu…ahat d anect-nni i yeṭfen deg-i taṛwiḥt…d anect-nni i diyi-d-iṭfen ur fiγeγ ara di tmizar. Daγen ad iṛuḥ ad ilaεb ad yazel, mi yaεya a d-iṛuḥ a d-iṭṭes γuṛi, ad isers taqeṛṛuct-is γef taγma-w, dγa ad as-selfeγ…Mi a das-sellfeγ akkeni, amzun a sellfeγ i ygarwaj n ddunit meṛṛa…Tettuγ kulec…ala di teswaεin-nni i diyi-d-ittali ucmumeḥ…i yeǧǧuǧuγ wul-iw…lukan ad uγal teswaεit-nni anda mmi ad iyi-zmeḍ γer γuṛ-s, ad iyi-d-yinni a yemma ḥemmleγ-kem…ad iyi-d-immeslay, ad iyisuden….uma sriγ i ṣṣeḥa, uma sṛiγ i sεaya, uma sriγ i temẓi, uma sriγ i kulec…(taṛeẓ tγuct-is seg imetawen) aha a mmi semmeḥ iyi, greγ ak-d caεban di ṛemḍan….